S-1564/2020

Dómur

Mál þetta, sem var dómtekið 12. ágúst sl., höfðaði Lögreglustjórinn á Suðurnesjum með ákæru 8. júní 2020 á hendur ákærða D-x-x U-x-x, kt. [...], [...], 230 Reykjanesbæ: fyrir eftirtalin hegningar, vopna og umferðarlagabrot.

I. (00820203016)

Fyrir umferðarlagabrot með því að hafa, þann 11. mars 2020, ekið bifreiðinni [...], um Klettatröð í Reykjanesbæ, sviptur ökuréttindum og undir áhrifum ávana og fíknefna sem bönnuð eru á íslensku yfirráðasvæði (í blóði mældist amfetamín 110 ng/ml) og því ekki fær um að stjórna bifreiðinni örugglega.

Telst brot þetta varða við 1. og 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

II. (00820203389)

Fyrir misnotkun skjala og umferðarlagabrot með því að hafa, þann 22. mars 2020, ekið bifreiðinni [...], um Víkurbraut í Reykjanesbæ, með áföstum röngum skráningarnúmerum, [...] sem tilheyra bifreið að gerðinni Toyota Corolla, sviptur ökuréttindum og undir áhrifum ávana og fíknefna sem bönnuð eru á íslensku yfirráðasvæði (í blóði mældist amfetamín 235 ng/ml) og því ekki fær um að stjórna bifreiðinni örugglega.

Telst brot þetta varða við 157. gr. almennra hegningarlaga nr. 19/1940 og 1. sbr. 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

III. (00820203389)

Fyrir vopnalagabrot með því að hafa, þann 22. mars 2020, á almannafæri haft í fórum sínum, í mitti buxna sem ákærði klæddist, svartan hníf í svörtu slíðri en hnífinn fann lögregla við öryggisleit á ákærða í kjölfar handtöku vegna ákæruliðar nr. II.

Telst brot þetta varða við 1. mgr. 30. gr. sbr. 36. gr. vopnalaga nr. 16/1998.

IV. (007202019961)

Fyrir umferðarlagabrot með því að hafa, þann 20. apríl 2020, ekið bifreiðinni [...], norður Höfðabakka, móts við Árbæjarsafn í Reykjavík, þar sem lögregla gaf ákærða merki um að stöðva með forgangsljósum lögreglubifreiðarinnar en ákærði sinnti því ekki heldur ók ákærði inn Bæjarháls og þaðan beygði ákærði til hægri inn Hraunbæ og svo aftur til hægri inná bifreiðaplan móts við Hraunbæ 99 þar sem ákærði stöðvaði bifreiðina, steig út og reyndi að hlaupa undan lögreglu en ákærði var sviptur ökuréttindum og undir áhrifum ávana og fíknefna sem bönnuð eru á íslensku yfirráðasvæði (í blóði mældist amfetamín 320 ng/ml) og því ekki fær um að stjórna bifreiðinni örugglega.

Telst brot þetta varða við 6. mgr. 7. gr., 1. og 2. mgr. 50. gr. og 1. mgr. 58. gr., allt sbr. 94. og 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttinda, sbr. 1. sbr. 5. mgr. 101. gr. umferðarlaga nr. 77/2019.“

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní [...] og hefur samkvæmt framlögðu sakavottorði sex sinnum áður sætt refsingu. Ákærði undirgekkst sekt vegna akstur undir áhrifum áfengis 19. apríl 2016. Þann 12. október sama ár gekkst hann undir sekt fyrir aka sviptur ökurétti. Þá gekkst ákærði undir sektargerð vegna hraðaksturs og fyrir að aka sviptur ökurétti 31. október sama ár. Með dómi Héraðsdóms Reykjaness 20. júní 2018 var ákærði svo dæmdur í fangelsi 12 mánuði, þar af 10 mánuði skilorðsbundið, fyrir meiriháttar líkamsárás og að aka sviptur ökurétti. Ákærði var dæmdur til að greiða 520.000 króna sekt fyrir umferðarlaga og vopnalagabrot með dómi Héraðsdóms Reykjaness 13. september 2020, hluti brotanna var dæmdur sem hegningarauki að frátöldum einum akstri undir áhrifum fíkniefna án gildra ökuréttinda. Að endingu var ákærði dæmdur til að greiða 560.000 króna sekt fyrir akstur undir áhrifum fíkniefna með dómi Héraðsdóms Reykjaness 20. febrúar sl. en þau brot voru dæmd sem hegningarauki við dóminn frá 13. september 2020. Við ákvörðun refsingar er litið til þess að ákærði ekur nú í þriðja sinn undir áhrifum ávana og fíkniefna og fjórða skipti sviptur ökurétti. Með hliðsjón af sakarefni málsins og með vísan til 77. gr. almennra hegningarlaga nr. 19/1940 þykir refsing hæfilega ákveðin fangelsi í 6 mánuði.

Með vísan til framangreinds þykir, í samræmi við kröfugerð ákæruvalds og með vísan til 3. mgr. 99. umferðarlaga nr. 77/2019, rétt að svipta ákærða ökurétti ævilangt frá birtingu dóms þessa að telja.

Á grundvelli sakfellingar ákærða, sbr. 235. gr. laga nr. 88/2008 um meðferð sakamála, verður honum gert að greiða sakarkostnað málsins. Ákærði dæmist því til að greiða sakarkostnað sem nemur samtals 265.027 krónur.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, D-x-x U-x-x, sæti fangelsi í 6 mánuði.

Ákærði er sviptur ökurétti ævilangt frá birtingu dómsins að telja.

Ákærði greiði 265.027 krónur í sakarkostnað.

Ó-kk-nf E-kk-nf J-kk-nf september 2020. Við ákvörðun refsingar er litið til þess að ákærði ekur nú í þriðja sinn undir áhrifum ávana og fíkniefna og fjórða skipti sviptur ökurétti. Með hliðsjón af sakarefni málsins og með vísan til 77. gr. almennra hegningarlaga nr. 19/1940 þykir refsing hæfilega ákveðin fangelsi í 6 mánuði.

Með vísan til framangreinds þykir, í samræmi við kröfugerð ákæruvalds og með vísan til 3. mgr. 99. umferðarlaga nr. 77/2019, rétt að svipta ákærða ökurétti ævilangt frá birtingu dóms þessa að telja.

Á grundvelli sakfellingar ákærða, sbr. 235. gr. laga nr. 88/2008 um meðferð sakamála, verður honum gert að greiða sakarkostnað málsins. Ákærði dæmist því til að greiða sakarkostnað sem nemur samtals 265.027 krónur.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, D-x-x U-x-x, sæti fangelsi í 6 mánuði.

Ákærði er sviptur ökurétti ævilangt frá birtingu dómsins að telja.

Ákærði greiði 265.027 krónur í sakarkostnað.

Ó-kk-nf E-kk-nf J-kk-nf